คือว่าประมาณวันอังคารหนูลืมกินยาคุมแล้วพอวันพุธหนูต้องกิน2เม็ดของวันอังคารกับวันพุธใช่ไหมคะ แต่หนูไปกินแค่เม็ดวันอังคารเม็ดเดียวเพราะหนูลืมนับ พอวันพฤหัสมาหนูมานับเม็ดดูแล้ววันมันตรงวัน หนูก็เลยกินของเม็ดวันพุธกับพฤหัสไป แบบนี้มันจะส่งผลอะไรไหมคะ จะตั้งครรภ์ไหมหรือจะเป็นอะไรไหมคะ
สวัสดีค่ะ หากลืมทานยาคุมกำเนิดในวันอังคาร แล้วมานึกขึ้นได้ในวันพุธ ก็ต้องรีบทานเม็ดของวันอังคารทันทีที่นึกได้ แล้วทานเม็ดของวันพุธตามเวลาเดิมปกติ (ซึ่งเท่ากับต้องทานไป 2 เม็ดใน 1 วัน) ประสิทธิภาพของยาก็ถือว่าแทบไม่ได้ลดลงไปค่ะ แต่หากทานไปแค่ 1 เม็ด ก็อาจทำให้ประสิทธิภาพลดลงไปได้ค่ะและในวันต่อมา คือวันพฤหัส หากเพิ่งมานึกออกว่าไม่ทานไป 2 เม็ดในวันพุธ ก็ไม่จำเป็นต้องทานไป 2 เม็ดในวันพฤหัสแล้ว เพราะจะไม่ได้ช่วยเพิ่มประสิทธิภาพได้แล้วค่ะ แต่หากได้ทานไป 2 เม็ด ก็ไม่ได้ส่งผลอันตรายอะไรค่ะส่วนโอกาสในการตั้งครรภ์นั้น หากในช่วงที่ลืมทานยาไปศั 7 วัน ไม่ได้มีเพศสัมพันธ์ ก็จะไม่ได้มีผลอะไรค่ะ แต่หากได้มีเพศสัมพันธ์ ก็ต้องรอดูว่าเมื่อทานยาคุมหมด จะมีประจำเดือนมาหรือไม่ หากไม่มา ก็ต้องตรวจหาการตั้งครรภ์ดูค่ะ